CELEX: 32016R2149
Language: hu
Date: 2016-12-07 00:00:00
Title: A Bizottság (EU) 2016/2149 végrehajtási rendelete (2016. december 7.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Noix de Grenoble [OEM])

8.12.2016   
            
            
               HU
            
            
               Az Európai Unió Hivatalos Lapja
            
            
               L 333/42
            
         A BIZOTTSÁG (EU) 2016/2149 VÉGREHAJTÁSI RENDELETE
   (2016. december 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Noix de Grenoble [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1) bekezdésére és 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1204/2003/EK bizottsági rendelettel (2) módosított 1107/96/EK bizottsági rendelet (3) alapján bejegyzett „Noix de Grenoble” oltalom alatt álló eredetmegjelöléshez kapcsolódó termékleírás módosításának jóváhagyására irányul.
            
         
               (2)
            
            
               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (4) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.
            
         
               (3)
            
            
               2014. december 18-án és 2015. július 31-én beérkezett levelükben a francia hatóságok közölték a Bizottsággal, hogy a területükön, ám az eredetmegjelölés földrajzi területén kívül működő Les Jumelles Ets Huot (székhely: Z.A. „Les Creux”, 26600 Gervans) és S.N. Comptoir rhodanien (székhely: Z.A. „Les Lots”, 26600 Tain l'Hermitage) vállalkozások diócsomagolással foglalkozó vállalkozásként jogszerűen forgalmazzák a „Noix de Grenoble” kereskedelmi megnevezésű terméket, amelyre már több mint öt éve folyamatosan használják a szóban forgó elnevezést, továbbá hogy ez a kérdés felmerült a nemzeti kifogásolási eljárás során. A termékleírás módosítása következtében a két vállalkozás számára lehetetlenné válik a bejegyzett eredetmegjelölés használata, mivel a vonatkozó módosítás értelmében a csomagolás csak a földrajzi területen végezhető.
            
         
               (4)
            
            
               Mivel a Les Jumelles Ets Huot (székhely: Z.A. „Les Creux”, 26600 Gervans) és az S.N. Comptoir rhodanien (székhely: Z.A. „Les Lots”, 26600 Tain l'Hermitage) vállalkozás esetében teljesülnek az 1151/2012/EU rendelet 15. cikkének (1) bekezdésében foglalt feltételek, annak érdekében, hogy e vállalkozások a termékleírás módosítását követően a kereskedelmi megnevezést egy átmeneti időszak során továbbra is jogszerűen használhassák, a szóban forgó módosítás jóváhagyásának időpontjától számított ötéves átmeneti időszakra indokolt engedélyezni számukra a „Noix de Grenoble” elnevezés használatát.
            
         
               (5)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni.
            
         
               (6)
            
            
               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,
            
         ELFOGADTA EZT A RENDELETET:
   1. cikk
   A „Noix de Grenoble” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   A Les Jumelles Ets Huot (székhely: Z.A. „Les Creux”, 26600 Gervans) és az S.N. Comptoir rhodanien (székhely: Z.A. „Les Lots”, 26600 Tain l'Hermitage) vállalkozás e rendelet hatálybalépésének időpontjától számítva öt éven át továbbra is használhatja a „Noix de Grenoble” (OEM) bejegyzett elnevezést.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  HL L 168., 2003.7.5., 10. o.
   
   
      (3)  HL L 148., 1996.6.21., 1. o.
   
   
      (4)  HL C 130., 2016.4.13., 12. o.